Them Crooked Vultures

Them Crooked Vultures er et rockeband startet i 2009. Bandet omtales som en supergruppe og består av trommeslager Dave Grohl (Foo Fighters, Nirvana, Probot, Queens of the Stone Age), vokalist og gitarist Josh Homme (Queens of the Stone Age, Kyuss, Eagles of Death Metal) og bassist og keyboardist John Paul Jones (Led Zeppelin). I konsertsammenheng har også Alain Johannes (What Is This?, Eleven, Queens of the Stone Age) vært med som ekstra gitarist. 

Samarbeidet mellom de tre ble første gang omtalt av Grohl i 2005. Deres selvtitulerte debutalbum ble spilt inn i løpet av første halvdel av 2009. Albumet ble i sin helhet presentert på YouTube 9. november 2009 og ble lagt ut for normalt salg fra 17. november. Bandet opptrådte første gang live i Chicago 9. august 2009.

Etter å ha tatt en pause i 2010, uttrykte alle medlemmene en interesse for å komme sammen igjen og spille inn et nytt album. Men medlemmenes timeplaner ble oppgitt som en årsak til at det ikke ble en ny sammenkomst. I september 2022 kom Them Crooked Vultures sammen igjen og hadde konserter både i London's Wembley Stadium og i Kia Forum i Los Angeles. Begge opptredener var en hyllning til Taylor Hawkins, den tidligere trommeslageren i Foo Fighters. I begge konsertene deltok også Greg Kurstin på keyboard.

 Bandmedlemmer 
Offisielle medlemmer
 Josh Homme – sang, gitar, slidegitar
 John Paul Jones – bassgitar, keyboard, clavinet, piano, keytar, lap steel guitar (også kjent som Hawaiigitar og dobro), slidebassgitar, mandolin, fiolin, bakgrunnsang
 Dave Grohl – trommer, bakgrunnsang

Turnerende medlemmer
 Alain Johannes – gitar, slidegitar, bassgitar, keyboard, bakgrunnsang
 Greg Kurstin – tangentinstrumenter (2002)

 Diskografi 
Studioalbum
 Them Crooked Vultures (18. november 2022)

Singler
 "New Fang" (2009)
 "Mind Eraser, No Chaser" (2009)

 Eksterne lenker 





Kategori:Rockegrupper fra USA
Kategori:Britiske rockegrupper
Kategori:Supergrupper
Kategori:Band etablert i 2009
Kategori:2009 i USA